**Plán kontrolnej činnosti hlavnej kontrolórky**

**Obce Ivachnová na I. polrok 2024**

**Zámer kontrolnej činnosti**

Kontrolnou činnosťou prispieť k vytváraniu podmienok na efektívne, hospodárne, účinné a účelné nakladanie s verejnými prostriedkami a majetkom Obce Ivachnová.

**Cieľ kontrolnej činnosti**

Prostredníctvom výkonu kontrolnej činnosti zistiť stav hospodárenia a riadenia obce, odstránenie prípadných nedostatkov a prispieť k zefektívneniu činnosti orgánov obce, v súlade s platnými všeobecne záväznými právnymi predpismi.

**Rozsah kontrolnej činnosti**

Rozsah kontrolnej činnosti je určený v ustanoveniach §18 d, f) zákona o obecnom zriadení č. 369/1990 Zb. v z.n.p., pričom pravidlá kontrolnej činnosti sú dané zákonom č.357/2015 Z. z. o finančnej kontrole v z.n.p.

**Kontrolované oblasti a ostatné úlohy:**

***1. Kontrola hospodárenia s verejnými prostriedkami:***

a) Kontrola poskytovania dotácií a príspevkov obcou.

**Termín: marec 2024**

b) Kontrola inventarizácie pohľadávok a záväzkov obce k 31.12.2023.

**Termín: apríl 2024**

***2. Kontrola finančných operácií rozpočtu obce vo vzťahu k zabezpečovaniu dodržiavania všeobecne záväzných predpisov v zmysle zákona č. 357/2015 Z. z. o finančnej kontrole***

a) Finančná kontrola vybraných finančných operácií príjmovej a výdavkovej časti rozpočtu obce vo vybraných mesiacoch

**Termín: priebežne počas I. polroka**

b) Stanoviská k úpravám a zmenám rozpočtu v rámci rozpočtových opatrení v roku 2024

**Termín: pred zasadnutím OZ**

***3. Ďalšia kontrolná činnosť***

a) Kontrola uznesení prijatých v roku 2023.

**Termín: január 2024**

b) Správa o kontrolnej činnosti za rok 2023.

**Termín: február 2024**

c) Vykonanie kontroly z vlastného podnetu hlavného kontrolóra, na základe zistených poznatkov pri výkone kontrolnej činnosti alebo podnetu poslancov či starostu obce.

**Termín: január - jún 2024**

***4. Ostatné úlohy***

a) Spracovanie odborného stanoviska hlavného kontrolóra k Záverečnému účtu obce za rok 2023.

**Termín: máj - jún 2024**

b) Kontrola súladu vnútorných predpisov obce v súvislosti s legislatívnymi  zmenami všeobecne záväzných právnych predpisov upravujúcich činnosť samosprávy.

**Termín: priebežne podľa potreby**

c) Zvyšovanie odbornej kvalifikácie hlavného kontrolóra, účasť na odborných seminároch a školeniach k témam týkajúcim sa výkonu samosprávy.

**Termín: priebežne podľa potreby**

V Ivachnovej dňa 17.11.2023

*PhDr. Desana Stromková*

*hlavná kontrolórka Obce Ivachnová*

Návrh Plánu kontrolnej činnosti hlavnej kontrolórky Obce Ivachnová na I. polrok 2024 bol v zmysle § 18 f), ods.1, písm. b) zákona č. 369/1990 Zb. o obecnom zriadení v z.n.p. zverejnený na úradnej tabuli Obce Ivachnová v termíne od ..........2023 do ............2023.

Plán kontrolnej činnosti hlavnej kontrolórky Obce Ivachnová na I. polrok 2024 bol prerokovaný a schválený na rokovaní Obecného zastupiteľstva v Ivachnovej dňa ............. 2023 uznesením číslo ....... 2023.